स्टूडेंट्स ने बनाई सस्ती हाइड्रोलिक लिफ्ट
इंडो ग्लोबल कॉलेज के सात स्टूडेंट्स ने मात्र 70 रुपए खर्च कर बनाई टिकाव हाइड्रोलिक लिफ्ट
टेक्नोलॉजी
इंडो ग्लोबल ग्रुप आॅफ काॅलेजिस के मैकेनिकल इंजीनियरिंग के सात छात्रों ने एक बेहतरीन, कीमत में सस्ती और बेहद मजबूत हाईड्रोलिक मशीन बनाने का दावा किया है। मैकेनिकल इंजीनियरिंग के प्रो अनिल भारती के नेतृत्व में अनिल, जोगिन्द्र सिंह, मनदीप सिंह, मनिंदर सिंह, परमिन्द्र सिंह, शशिकांत वर्मा शुभम सूद नामक छात्रों ने यह मोबाइल हाईड्रोलिक मशीन तैयार की है।
जानकारी देते हुए उक्त छात्रों ने बताया कि उन्होंने यह मशीन बनाने का आइडिया काॅलेज की स्ट्रीट लाइटों की रिपेयर होते देख कर आया। प्रो. भारती की प्रेरना से उन्होंने यह मशीन बनानी शुरू की। इस मशीन में बजाज चेतक का 1.5 एचपी इंजन लगाया गया है। जबकि यह मशीन हाईड्रोलिक सिस्टम से 20 फीट की उच्चाई पर जा सकती है। इस मशीन पर दो आदमी आसानी से खड़े होकर बीस फीट की उच्चाई पर खड़े होकर कार्य कर सकते हैं। इस तरह की मशीन की बाजार में कीमत 2 से 5 लाख तक है जबकि उन द्वारा मशीन बनाने का सारा खर्च लगभग 70 हजार रुपए आया है।
यह मशीन हर तरह के मौसम में कार्य करने में समर्थ है जबकि इसे एक स्थान से दूसरे स्थान पर लेकर जाना बेहद आसान है। इंडो ग्लोबल काॅलेजिस के चेयरमैन सुखदेव सिंगला ने छात्रों द्वारा बनाई इस मशीन का निरीक्षण करते हुए छात्रों की मेहनत के इस मीठे फल के लिए उन्हें बधाई दी। सिंगला ने बताया कि इंडो ग्लोबल कालेजिस में छात्रों को रोजाना नए किस्म के प्रोजेक्ट बनाने के लिए दिए जाते हैं। इसके लिए समूची टीम को खास आदेश दिए गए हैं ताकि छात्रों की नई सोच को समझते हुए उन्हें सही गाइड किया जाए।
hin_Deva hin_Deva kas_Deva hin_Deva hin_Deva hin_Deva